Tasekla n teqbaylit, am nettat am tsekliwin n tantaliwin niḍen n tmaziɣt, tedder acḥal d lqern d timawit. D ccfawat n yimdanen i iḥerzen tiwsatin n tsekla akken ma llant. S umata tasekla-agi tebḍa ɣef snat n taggayin tigejdanin; Tasrit d tmedyazt. Di taggayt tamezwarut, llan abeɛda lesnaf n tmucuha. Di taggayt tis snat, llan deg-s lesnaf n tmadyazt ama n yirgazen ama n tlawin; gar lesnaf-agi, nezmer ad nebder: azuzen, aserqes, isefra, acewwiq1, aḥiḥa, izlan2, azenzi lḥenni, tibuɣrin adekker3. Γer snat n taggayain-agi, ad asen-nernu tinfaliyin yebnan ɣef talɣiwin tiwezzlanin am yinzan d temseɛraq.